Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex L-ACE tgħid li wasal iż-żmien li jitneħħew ir-restrizzjonijiet kollha Minn talk.mt January 24, 2022 Ritratt: Roger Azzopardi talk.mt L-Assoċjazzjoni tal-Istabbilimenti tal-Catering (ACE) laqgħet l-aħbar li fil-jiem li ġejjin il-Gvern se jibda jneħħi r-restrizzjonijiet. Fi stqarrija, L-ACE qalet li ilha tiddiskuti mal-Gvern mill-bidu ta' Jannar dwar l-impatt li l-ġurnata tas-17 ta' Jannar kien se jkollha. L-Assoċjazzjoni qalet li għal darb'oħra ġie ppruvat li hija kienet korretta fl-evalwazzjoni u l-impatt tagħha fuq l-operat tal-istabbilimenti tal-catering. Sostniet li tabilħaqq kien hemm impatt negattiv kbir fuq il-biċċa l-kbira tal-istabbilimenti kif irrappurtat fir-riċerka kontinwa li qed tagħmel hija stess. L-ACE qalet li minħabba li l-immunità tal-massa li ġiet promossa kontinwament mill-Awtorità tas-Saħħa ntlaħqet, m'hemm l-ebda raġuni li nibqgħu nqisu l-Covid-19 bħala pandemija. Konsegwentement, l-ACE qalet li issa wasal iż-żmien li jitneħħew ir-restrizzjonijiet kollha u żiedet tgħid li l-pajjiż issa għandu jiffoka biex iġib il-livelli tat-turiżmu lura għan-numri ta' qabel il-pandemija. Artiklu preċedenti "Min qed jipprova jħarbat il-pipeline bżonjuż bejn Sqallija u Malta jrid jagħmel ħsara lill-poplu Malti" Artiklu li jmiss €12-il miljun biex żona mitluqa f'Ħal Far tinbidel f'SME Park